laion/Wikipedia-Exotic huggingface dataset:
Pedele veskijärv

Pedele veskijärv (läti keeles Pedeles dzirnavezers, ka Pedeles ezers, Dzirnezers, Dzirnavnieku dzirnavu ezers, Dzirnavnieku dzirnavezers) on paisjärv Pedeli jõel Lätis Valka piirkonnas Pedele küla juures. Paisjärv rajati 1904. aastal. Vahemikus 1962–1983 oli järv kuivaks lastud, et läbi viia metsamaaparandust. 1969. aastal lõhuti projektis mittenõutud lüüsi künnis. 1998. aasta võeti paisul kasutusse Dzirnavnieku hüdroelektrijaam võimsusega 40 kW. Pedele veskijärve pindala on 13,7 hektarit, keskmine sügavus 1,2 m ja suurim sügavus 2,3 m. Järve põhi on mudane, leidub vettevajunud puutüvesid ja ka üleujutatud puid, kuna järve rajades seda kogu ulatuses taimestikust ei puhastatud. Kaldad on lauged ja madalad. Läbi järvesängi kuni paisu lüüsini on kaevatud kanal. Järve ääres on endise Pedele mõisa hooned. Järv jääb Põhja-Vidzeme biosfääri kaitsealale. Taimestikus leidub pilliroogu, järvekõrkjat ja hundinuia, kaladest ahvenat, haugi, latikat ja särge. Pedeles dzirnavezers. Kohanimede andmebaas, Latvijas Ģeotelpiskās informācijas aģentūra. Vaadatud 7. aprillil 2023 Dzirnavnieku dzirnavezers. Portaal www.ezeri.lv. Vaadatud 7. aprillil 2023
Norman Foster

Norman Foster (sündinud 1. juunil 1935 Reddishis Suur-Manchesteris) on Briti arhitekt. Briti peer (Baron Foster of Thames Bank, 1999). Foster on high-tech'i arhitektuuri esindaja. Tema tuntumaid projekte selles arhitektuuristiilis on Hongkongis püstitatud HSBC-i peakorter (valmis 1985). 1990 – rüütlikslöömine (Knight Bachelor) 1991 – valiti Briti Kuningliku Kunstide Akadeemia akadeemikuks 1994 – Ameerika Arhitektide Instituudi kuldmedal 1994 – valiti Rootsi Kuningliku Kaunite Kunstide Akadeemia välisliikmeks 1995 – valiti Briti Kuningliku Inseneriakadeemia auliikmeks 1999 – Pritzkeri auhind 2002 – Praemium Imperiale 2004 – valiti Venemaa Kunstide Akadeemia välisliikmeks 2005 – valiti Ameerika Kunstide ja Kirjanduse Akadeemia välisliikmeks 2009 – Astuuria printsessi auhind
Gregory Wiseman

Gregory Reid Wiseman (sündinud 11. novembril 1975) on Ameerika Ühendriikide insener, mereväelane ja NASA astronaut. Wiseman lõpetas 1997. aastal Rensselaeri Polütehnilise Instituudi. Pärast instituudi lõpetamist asus ta teenima mereväkke, kus sai mereväelenduriks. 2006. aastal lõpetas ta Johns Hopkinsi Ülikooli. Wiseman valiti astronaudiks juunis 2009. Tema esimene kosmoselend toimus 2014. aastal kui ta kuulus Rahvusvahelise Kosmosejaama 40. ja 41. ekspeditsiooni. 2023. aastal valiti Wiseman missiooni Artemis 2 komandöriks. Artemis 2 missiooniga saab temast esimese Kuule orbiidile suunduva missiooni komandör pärast Eugene Cernanit, kes oli 1972. aastal toimunud missiooni Apollo 17 komandör. Wiseman on pärit Marylandi osariigist Baltimore'ist. Ta on lõpetanud Rensselaeri Polütehnilise Instituudi arvutisüsteemide erialal ja Johns Hopkinsi Ülikooli süsteemiinseneeria magistri. Gregory Wiseman oli abielus Carroll Wisemaniga, kellega tal on kaks last. Carroll suri 2020. aastal. Wiseman astus mereväkke 1997. aastal ning sai 1999. aastal mereväelenduriks. Pärast väljaõpet osales ta Iraagi sõjas. 2003. aastal valiti ta õppima Ameerika Ühendriikide mereväe katselendurite kooli, mille lõpetas 2004. Katselendurina osales Wiseman hävituslennukite F-35 Lightning II ja F/A-18 Horneti ning õppelennuki T-45 Goshawk arenduses. 2009. aastal oli Wiseman teenimas lennukikandjal kui ta valiti NASA astronaudiks. Wiseman on öelnud, et soov saada astronaudiks tekkis tal 2001. aastal kui nägi pealtvaatajana Space Shuttle'i starti. Wisemani esimene kosmoselend oli 2014. aastal kui ta kuulus Rahvusvahelise Kosmosejaama 40. ja 41. ekspeditsiooni. 3. aprillil teatas NASA Wisemani määramisest Kuu orbiidile suunduva Artemis 2 komandöriks. "G. Reid Wiseman (Captain, U.S. Navy) NASA Astronaut". NASA. Vaadatud 7. aprillil 2023. "NASA names naval aviator to lead next moon mission". Military Times. Vaadatud 7. aprillil 2023. "RPI grad one of nine new astronauts". The Record. Vaadatud 9. aprillil 2023. "In Their Own Words: Gregory R. (Reid) Wiseman". NASA. Originaali arhiivikoopia seisuga 4. aprill 2023. Vaadatud 9. aprillil 2023.
Magnus Lindberg

Magnus Lindberg (sündinud 27. juunil 1958 Helsingis) on soomerootsi helilooja ja pianist. 2003 – valiti Rootsi Kuningliku Muusikaakadeemia välisliikmeks 2012 – Pro Finlandia teenetemärk 2014 – valiti Ameerika Kunstide ja Kirjanduse Akadeemia välisliikmeks
Velodroom

Velodroom (ka trekk või velotrekk) on kinnine või lahtine spordirajatis, kus on eriline puit-, asfaltbetoon- või betoonkattega kaldringrada, millel toimuvad jalgrattaspordi trekivõistlused. Ringraja laius on 4–10 m, eelistatuim pikkus 333,33 m, kalle kurvides 20–35 kraadi, sirgetel 3–7 kraadi. Pirita velotrekk
Alaküla (Lääneranna)

Alaküla on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Lääne maakonda Lihula valda. Maa-amet, vaadatud 21.11.2020. Statistikaamet, vaadatud 27.07.2023. Eesti haldus- ja asustusjaotuse klassifikaator, vaadatud 9.06.2014.
Mari Hunt

Mari Hunt (sündinud 1986. aastal Tallinnas) on Eesti arhitekt. Mari Hunt on omandanud magistrikraadi Eesti Kunstiakadeemia arhitektuuri ja linnaplaneerimise osakonnas 2013. aastal. Mari Hunt on arhitektuuribüroo b210 juhtiv partner ja üks asutajatest. 2023 Noore arhitekti preemia 2023 2022 Aasta Puitehitis 2022 fassaadipreemia: Maidla Loodusvilla KÄBI 2022 Kultuurkapitali aastapreemia nominatsioon: Maidla Loodusvilla KÄBI 2022 Livingceramics “Life is for Living” preemia finalist: Maidla Loodusvilla KÄBI 2021 Dezeen awards, small interior category, public vote winner: Maidla Loodusvilla KASEKE 2021 Mies van der Rohe preemia nominatsioon: Maidla Loodusvilla KASEKE 2021 Aasta Puitehitis 2021 publikupreemia: Maidla Loodusvilla KASEKE 2020 Eesti Arhitektide Liidu preemia VÄIKE nominatsioon: Maidla Loodusvilla KASEKE 2019 Eesti muuseumide aastaauhind “Muuseumirott”: püsinäitus MINU VABA RIIK (Eesti Ajaloomuuseum) 2018 Eesti Arhitektide Liidu preemia VÄIKE: Installatsioon TOOTEM (Kanada) 2018 Eesti Arhitektide Liidu aastapreemia nominatsioon: Installatsioon TOOTEM (Kanada) 2018 Eesti Sisearhitektide Liidu aastapeemia nominatsioon: püsinäitus LASTE VABARIIK (Eesti Ajaloomuuseum) 2017 Eesti Sisearhitektide Liidu aastapeemia nominatsioon: Pagarikoda RÖST 2017 Eesti Sisearhitektide Liidu aastapeemia nominatsioon: näitus POLAARRUUM (Eesti Meremuuseum, Lennusadam) 2017 Noore arhitekti preemia 2017 nominatsioon 2016 Eesti Arhitektide Liidu preemia VÄIKE: Installatsioon METSA KÕLAKOJAD 2015 Eesti Arhitektide Liidu aastapreemia nominatsioon: KURESSAARE KOLLEDŽI KATSEBASSEINI HOONE 2014 Mies van der Rohe preemia nominatsioon: KURESSAARE KOLLEDŽI KATSEBASSEINI HOONE 2012 Eesti disaini auhind Bruno, parim disainiprojekt: installatsioon KULTUURIKANAD
Starship HLS

Starship HLS või Starship Human Landing System on kosmoselaeva Starshipi variant, mis on projekteeritud maandama astronaute Kuule ja tooma nad tagasi. Laeva projekteerib ja ehitab NASA tellimusel SpaceX ning see on Artemise programmi oluline komponent. Plaanide kohaselt viib Starship HLSi Maa orbiidile Super Heavy kiirendi ning seejärel tangivad seda mitu tanker-Starshipi. Starship HLS lendab seejärel Kuu orbiidile, kus põkkub mehitatud kosmoselaevaga Orion. Kaks astronauti asuvad seejärel Orionilt ümber HLSi pardale ning laskuvad Kuu pinnale. Astronaudid viibivad Kuu pinnal umbes 7 päeva ning kõnnivad viis või enam korda Kuu pinnal, misjärel suunduvad HLSiga tagasi Kuu orbiidile. Starship HLSi esimeseks mehitatud missiooniks on planeeritud Artemis 3, mis peaks toimuma detsembris 2025. Eelnevalt sooritab kosmoselaev mehitamata katselennu, mille raames maandub see ka Kuul. "Artemis III: NASA's First Human Mission to the Lunar South Pole". NASA. Vaadatud 7. aprillil 2023. "Starship uncrewed lunar lander test a "skeleton" of crewed lander". Space News. Vaadatud 7. aprillil 2023.
Marles-les-Mines

Marles-les-Mines on vald Põhja-Prantsusmaal Pas-de-Calais' departemangus. Nagu nimigi ütleb, tegemist on endise söekaevanduslinnaga, kus nüüd tegeletakse kergetööstuse ja põllumajandusega. See asub u. 8 km Béthune'ist edelas ja 58 km Lille'ist edelas, teede D70 ja D188 ristumiskoha ümbruses. Clarence'i jõgi voolab läbi valla. Vis-à-Marles'i raudteejaam teenindab kohalikke ronge liinil Saint-Pol-sur-Ternoise'ist Béthune'i ja Lille-Flandres'i. St. Vaasti kirik, pärineb 16. sajandist. Mõned jäänukid söetööstusest – šahtipea masinad ja hooned. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Vis-à-Marles'i raudteejaam

Vis-à-Marles on raudteejaam Prantsusmaa Marles-les-Mines'i vallas (Pas-de-Calais' departemang). Jaam teenindab Transport express régional liini Saint-Pol-sur-Ternoise'ist Béthune'i ja Lille-Flandres'i.
Robert Telus

Robert Telus (sündinud 18. aprillil 1969 Opocznos) on Poola insener, põllumees ja poliitik, ta on erakonna Õigus ja Õiglus liige. Ta on 6. aprillist 2023 Poola põllumajanduse ja maaelu arengu minister (Mateusz Morawiecki teises valitsuses). Ta on lõpetanud Tadeusz Kościuszko nimelise Krakowi Tehnikaülikooli sanitaar- ja veetehnika teaduskonna. Ta liitus Õiguse ja Õigluse erakonnaga, kus temast sai ringkonna presiidiumi liige ja ringkonnavõimude esimees. 2007. aasta Poola parlamendivalimistel sai ta (Piotrkówi rajoonis) 8748 häält ja ta sai Seimi liikmeks. Seimis olles kuulus ta põllumajanduse ja maaelu arengu komisjonis ning riiklikus kontrollikomisjonis. 2011. aasta Poola parlamendivalimistel sai ta 11 305 häält. Ta kandideeris ka 2014. aasta Euroopa Parlamendi valimistel, kuid edutult. 2015. aasta Poola parlamendivalimistel sai ta 18 670 häält, 2019. aasta Poola parlamendivalimistel sai ta 27 254 häält; mõlemal korral valiti ta tagasi seimi. 6. aprillil 2023 määras president Andrzej Duda ta Poola põllumajanduse ja maaelu arengu ministriks.
Evika Siliņa

Evika Siliņa (sündinud 3. augustil 1975 Riias) on Läti jurist ja poliitik (Ühtsus), alates 15. septembrist 2023 Läti peaminister. Evika Siliņa lõpetas Läti Ülikooli bakalaureuseastme õigusteaduse alal 1997. aastal. Magistrikraadi õigusteaduse, rahvusvahelise õiguse ja Euroopa õiguse alal sai ta 2001. aastal Riia Juriidilises Kõrgkoolis. 1995. aasta jaanuarist kuni 1999. aasta augustini töötas ta juriidilise nõustajana. 1998. aasta novembrist kuni 2003. aasta detsembrini oli ta advokaadibüroos ZVAB Lata advokaadi abi. 2003. aasta detsembrist kuni 2012. aasta aprillini töötas vandeadvokaadina. 2011. aasta novembrist kuni 2012. aasta aprillini oli ta siseministri koosseisuväline nõunik. 2013. aasta jaanuarist kuni 2019. aasta jaanuarini töötas ta Läti Siseministeeriumi parlamentaarse sekretärina. 2019. aasta jaanuarist kuni 13. detsembrini 2022 oli ta Läti Riigikantseleis peaministri parlamentaarne sekretär. 1. novembrist 2022 kuni 13. detsembrini 2022 oli ta Läti Seimi liige. 14. detsembrist 2022 15. septembrini 2023 oli Evika Siliņa Läti sotsiaalminister. Evika Siliņa on abielus, tal on kolm last. Usutunnistuse poolest on ta baptist. Evika Siliņa valitsus Evika Siliņa Centrālā vēlēšanu komisija Evika Siliņa : Minister for Welfare Cabinet of Ministers. Republic of Latvia Evika Siliņa Puaro Bartosz Chmielewski: Latvia: a new government led by Evika Siliņa Ośrodek Studiów Wschodnich im. Marka Karpia, 18. september 2023
Hälvati

Hälvati on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Lääne maakonda Lihula valda. Külas asub looduslik pühapaik ja kultuurimälestis Hälvati Hiiealune. Maa-amet, vaadatud 21.11.2020. Statistikaamet, vaadatud 27.07.2023. Eesti haldus- ja asustusjaotuse klassifikaator, vaadatud 9.06.2014.
Kelu

Kelu on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Lääne maakonda Lihula valda. Külas asub Jaagu talu, mille hooned on ehitatud 19. sajandi lõpul ja mis on arvel kultuurimälestistena. Talus elavad filmitegijad Katri Rannastu ja Joosep Matjus. Maa-amet, vaadatud 21.11.2020. Statistikaamet, vaadatud 29.07.2023. Eesti haldus- ja asustusjaotuse klassifikaator, vaadatud 9.06.2014. Jaagu talu rehielamu kultuurimälestiste riiklikus registris "NÄDALA PERSOON ⟩ Rannastu ja Matjus: filmitegijana ära elada on suur kunst" Postimees, 9. oktoober 2021
Valgevene köök

Valgevene köök on valgevene toiduvalmistamise traditsioon. Valgevene köögil on palju ühist Vene, Leedu, Ukraina, Poola ja juudi köögiga. Ülemklassi ja talupoegade toitumistavad oli pikka aega väga erinevad. Šlahta köök oli Saksa ja Poola köögi tugeva mõju all. Linnakodanikud ja käsitöölised võtsid paljuski üle juudi köögi. Talupojad aga säilitasid kuni 20. sajandi alguseni vanad toiduvalmistamise traditsioonid, mis ulatusid 13. sajandini ja kaugemalegi. Valgevene köögile on iseloomulik toiduainete keeruline ja pikaajaline töötlemine. Palju valmistatakse kartulitoite. Kartuleid serveeritakse liha- ja kalatoitude kõrvale, tarvitatakse iseseisvate toitude valmistamiseks ning tainastesse panemiseks või otse kartulitainana. Kartul jõudis Valgevenesse 1670. aastatel. Tõenäoliselt kõige tuntum Valgevene kartulitoit on kartulipannkoogid draniki. Lihatoite valmistatakse põhiliselt sealihast. Laialdaselt kasutatakse köögivilju ja seeni. Erinevalt naaberrahvaste köökidest valmistatakse Valgevene köögis vähe piimatoite ja magustoite. Кухня Беларуси АКВА-Абаза Not only about potatoes! TOP - 10: National dishes Poshyk.info Белорусская история ababilova.com Кухня Беларуси Belarus.by Salme Masso. Rahvaste toite. Tallinn, 1978, Lk. 365 Белорусская национальная кухня история формирования национальной кухни Posmotrim.by Белорусская кухня Гастроном Что такое белорусская кухня Раковский Бровар Белорусская кухня Vetliva
Kohtla-Uueküla

Kohtla-Uueküla on küla Ida-Viru maakonnas Toila vallas Kohtla-Järve linna ja Kohtla-Nõmme alevi vahelisel 2,5 km² suurusel alal. Küla moodustati 1. aprillil 2023 seni Kohtla-Nõmme alevi ja Roodu küla alla kuulunud maa-aladest. Haldus- ja asustusjaotus, vaadatud 6.04.2023. Eesti haldus- ja asustusjaotuse klassifikaator, vaadatud 6.04.2023. Toila valla leht, aprill 2023, lk 1 https://www.riigiteataja.ee/akt/128032023003
Hevsurethi

Hevsurethi (varem ka Hevsureti, gruusia keeles ხევსურეთი) on ajalooline piirkond Gruusia idaosas. Hevsurethi asub Kaukasuse mägedes Venemaa (Tšetšeeni Vabariigi) piiri ääres. Tänapäeval kuulub Hevsurethi Mtshetha-Mthianethi piirkonda. Hevsurethi tähtsaim asula on Šatili küla, mis asub merepinnast 1400 meetri kõrgusel. Piirkonna põliselanikud on grusiinide etniline rühm hevsurid. Minevikus olid hevsurid vabastatud kõigist maksudest, nende ülesanne oli Gruusia põhjapiiri kaitse. Hevsurid kuuluvad Gruusia kirikusse, kuid neil on säilinud ka eelkristlikke traditsioone. 1950. aastatel asustati paljud hevsurid tasandikule ja mitmed mägikülad jäid tühjaks. About Mtskheta - Mtianeti Georgian Travel Guide Хевсурети Kobuleti Travel Хевсурети Tourism/welcome to Sakartvelo
Saastna

Saastna on küla Pärnu maakonnas Lääneranna vallas. See asub Saastna poolsaarel Matsalu rahvuspargis. Enne Eesti omavalitsuste haldusreformi 2017. aastal kuulus küla Lääne maakonda Lihula valda. Külas asuvad Saastna nõiamänd ja Saastna päevamärk. Lihula mõisa kõrvalmõisana rajati 1663. aastal külla Saastna mõis. Keskajal asus küla veel saarel, kuid maakerke tõttu on see tänapäevaks mandriga liitunud. 16. sajandil elas saarel 13 peret. Külas asub Saastna Kabelimägi, kus on varem asunud kabel. Pühale Olavile pühitsetud kabel jäi mereteede äärde ning seda külastati ka Gotlandilt ja Kuramaalt. Maa-amet, vaadatud 21.11.2020. Statistikaamet, vaadatud 5.08.2023. Eesti haldus- ja asustusjaotuse klassifikaator, vaadatud 9.06.2014. "Arheoloogid uurivad Saastna kabelit, kus käidi ka Gotlandilt ja Kuramaalt" ERR, 16. juuli 2023 Pärandkultuuri objekt: Saastna Kabelimägi (430:KBM:001)
Mazinghem

Mazinghem on vald Põhja-Prantsusmaal Pas-de-Calais' departemangus. Mazinghem asub u. 19 km Béthune'ist loodes ja 53 km Lille'ist läänes, teede D943 ja D186 ristumiskoha ümbruses. Notre-Dame-de-l'Annonciationi kirik, pärineb 12. sajandist. Mõned keskaegse lossi jäänused. 18. sajandi loss. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Mont-Bernanchon

Mont-Bernanchon on vald Põhja-Prantsusmaal Pas-de-Calais' departemangus. Mont-Bernanchon asub u. 8 km Béthune'ist põhjas ja 43 km Lille'ist läänes, teede D937 ja D184 ristumiskoha ümbruses. Läbi valla, mida katavad suur metsaala ja mitmed järved, voolavad Clarence'i jõgi ja Canal d’Aire. St. Nicaise'i kirik, pärineb 17. sajandist. Sõjakalmistud. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Sydösterbotteni piirkond

Sydösterbotteni piirkond on majanduspiirkond Soomes Pohjanmaa maakonnas. Kaskineni linn Kristinestadi linn Närpesi linn
Jakobstadi piirkond

Jakobstadi piirkond on majanduspiirkond Soomes Pohjanmaa maakonnas. Kronoby Luoto Pedersöre Jakobstadi linn Nykarleby linn
Vaasa piirkond

Vaasa piirkond on majanduspiirkond Soomes Pohjanmaa maakonnas. Korsnäs Laihia Malax Korsholm Vaasa linn Vöyri
Konstitutsiooniline monarhia

Konstitutsiooniline monarhia ehk põhiseaduslik monarhia on riigikord, kus monarhi võim on piiratud põhiseaduse ja teiste seadustega. Põhiseaduslik monarhia võib olla (aga ei ole alati) demokraatlik.
Montmartre'i kalmistu

Montmartre'i kalmistu (prantsuse keeles cimetière de Montmartre; ametliku nimega Cimitière du Nord) on surnuaed Prantsusmaal Pariisis. Hõlmab 11 hektari suuruse ala Pariisi põhjapoolses osas. Asub Pariisi XVIII ringkonnas. Ajaloomälestis. Kalmistu avati 1. jaanuaril 1825 Pariisi lähistel. 1860. aastast jääb Pariisi linna piiresse. Tänapäeval on Montmartre'i kalmistul 20 000 hauda. Aastas korraldatakse umbes 500 matust. Adolphe Charles Adam, prantsuse helilooja Edgar Degas, prantsuse maalikunstnik Léo Delibes, prantsuse helilooja Léon Foucault, prantsuse füüsik Heinrich Heine, Saksamaa luuletaja Joseph Kosma, Prantsusmaa helilooja Marie-Pierre Kœnig, Prantsusmaa marssal Wacław Niżyński, Venemaa balletitantsija Jacques Offenbach, Prantsusmaa helilooja Carle Vernet, prantsuse maalikunstnik Jean-Baptiste Vuillaume, prantsuse keelpillimeister
Nœux-les-Mines

Nœux-les-Mines on vald Põhja-Prantsusmaal Pas-de-Calais' departemangus. Nœux-les-Mines asub u. 6,4 km Béthune'ist lõunas ja 40 km Lille'ist edelas, teede D937 ja D65 ristumiskoha ümbruses. Nagu linna nimest võib järeldada, loodi see söekaevanduskeskusena, kuid piirkonna kaevandustööstuse allakäiguga on Nœux-les-Mines muutunud kergetööstus- ja põllumajanduslinnaks. Asulat on kirjalikult esmamainitud 4. sajandil nimekujuga Vitri. Normannid hävitasid selle 882. aastal, enne kui see 10. sajandil uuesti üles ehitati, kui see sai tuntuks kui Noewe. See oli osa väikesest Gohelle'i provintsist, mis ise kuulus Artois' provintsi, ja oli peamiselt põllumajanduslinn, millega seotud väikesed põllumajandusega seotud tegevused, nagu jahuveskid, suhkruveskid ja õlletehased. Nimi muudeti aastate jooksul Noewe'st Nœux-lez-Béthune'iks, kuid sai 1887. aastal nimeks Nœux-les-Mines, mõned aastad pärast kivisöelademete avastamist 1850. aastal, mil asulas oli kõigest 1100 elanikku. Alates esimese šahti avamisest 1851. aastal toimus linna elanike arvu järsk tõus kuni 1962. aastani. Kõik kaevandused suleti aastatel 1956–1968. 1996. aastal muutis vald ühe oma vana kaevanduse kaldtee kunstlikuks suusanõlvaks, mis töötab aasta läbi. Samas spordikompleksis (Loisinord) asub paadijärv. St. Martini kirik, pärineb 19. sajandist Sõjakalmistu Söekaevandamise muuseum Tänapäevane St. Barbe'i kirik 18. sajandi talumaja Õlipressimisveski Raymond Kopa, jalgpallur La Clusaz, Haute-Savoie departemang, Prantsuse Alpid Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Neuve-Chapelle

Neuve-Chapelle (lääneflaami: Nieuwkappel) on vald Põhja-Prantsusmaal Pas-de-Calais' departemangus. Neuve-Chapelle asub u. 13 km Béthune'ist kirdes ja 26 km Lille'ist edelas, teede D947 ja D171 ristumiskoha ümbruses. St. Christophe'i kirik, pärast Esimest maailmasõda koos enamusega külast uuesti üles ehitatud. Sõjakalmistud ja -mälestusmärgid. Leiud lahinguväljalt, vallamajas. Pas-de-Calais' departemangu haldusüksuste loend Répertoire géographique des communes, vaadatud 26.10.2015. Populations légales 2021
Antti Häkkänen

Antti Edvard Häkkänen (sündinud 16. jaanuaril 1985 Mäntyharjus) on Soome poliitik, kes kuulub Rahvuslikku Koonderakonda. Parlamendi liige 2015. aastast. Aastatel 2017–2019 oli ta Soome justiitsminister, 20. juunist 2023 on ta Soome kaitseminister. Aastatel 2012–2013 oli ta Koonderakonna noorteorganisatsiooni juht ja vedas eest kampaaniat "Koli oma ettevõte Eestisse" ("Siirrä yrityksesi Viroon"), mis taotles Soomes ettevõtte tulumaksu muutmist sarnaseks Eesti omaga. 2016. aastast on ta Rahvusliku Koonderakonna aseesimees. 5. maist 2017 kuni 6. juunini 2019 oli ta justiitsminister Juha Sipilä valitsuses. 2019. aasta parlamendivalimistel sai ta 20 234 häält ehk üleriigiliselt kolmanda häältesaagi. 2023. aasta parlamendivalimistel sai ta 21 378 häält ehk üleriigiliselt viienda häältesaagi. Häkkänen on abielus ja tal on tütar. Kokoomusnuorilla kampanja: "Siirrä yrityksesi Viroon", Iltasanomat, 13.06.2012. https://vaalikone.yle.fi/eduskuntavaali2019/9/ehdokkaat/379?lang=fi-FI Kansanedustaja Antti Häkkänen meni naimisiin: ”Sain vaimokseni upean Hennan”, www.iltalehti.fi, 15.09.2019. https://www.anttihakkanen.fi/
Thušethi

Thušethi (varem ka Tušeti, gruusia keeles თუშეთი) on ajalooline piirkond Gruusia idaosas. Thušethi asub Kaukasuse mägedes Venemaa (Tšetšeeni Vabariigi ja Dagestani) piiri ääres. Tänapäeval kuulub Thušethi Kahhethi piirkonna Ahmeta rajooni koosseisu. Thušethi on Gruusia üks kõige raskemini ligipääsetavamaid alasid. Thušethi keskuseks loetakse Omalo küla. Piirkonnas asub Thušethi rahvuspark. Тушети Travel Georgia Tusheti National Park Georgian Travel Guide
Ballets Russes

Ballets Russes, ka Djagilevi Vene ballett (vene keeles Русский балет Дягилева) oli antreprenöör Sergei Djagilevi asutatud balletitrupp, millega ta gastroleeris aastatel 1909–1929 paljudes riikides. Suurt edu saavutas trupp eelkõige Prantsusmaal ja Suurbritannias. Ballets Russesi peakorter asus Monte Carlos. Djagilev kutsus truppi terve rida andekaid tantsijaid ja koreograafe: Wacław Niżyński, Leonid Mjassini, Mihhail Fokini, Serge Lifari, George Balanchine'i. Djagilevi lavastustele lõid dekoratsioone ja kostüüme Léon Bakst ja Aleksandr Benois. Djagilev tegi koostööd ka Pablo Picasso, Andre Deraini, Coco Chaneli, Henri Matisse'i, Jean Cocteau ja teiste kunstnikega. Viljakas oli Djagilevi koostöö tolle aastate kuulsate heliloojatega: Richard Straussi, Eric Satie, Maurice Raveli, Sergei Prokofjevi, Claude Debussy ja Igor Stravinskiga. Trupp läks laiali pärast Sergei Djagilevi surma 1929. aastal.
Omalo

Omalo (gruusia keeles ომალო) on küla Gruusias Kahhethi piirkonnas Ahmeta rajoonis. Küla asub Venemaa (Dagestani) piirist 8 km kaugusel. Omalot peetakse ajaloolise Thušethi piirkonna keskuseks. Омало Travel Georgia
Šatili

Šatili (gruusia keeles შატილი) on küla Gruusias Mtshetha-Mthianethi piirkonnas Dušethi rajoonis. Küla asub Kaukasuse peaaheliku põhjanõlval, Venemaa (Tšetšeeni Vabariigi) piirist 2 km kaugusel. Šatilit peetakse ajaloolise Hevsurethi piirkonna keskuseks. Šatili kindlusküla kuulub UNESCO maailmapärandi nimistu eelnimekirja. Хевсурети, Грузия Advantour Shatili World Heritage Site
Vagivere

Vagivere on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Lääne maakonda Lihula valda. Maa-amet, vaadatud 21.11.2020. Statistikaamet, vaadatud 7.08.2023. Eesti haldus- ja asustusjaotuse klassifikaator, vaadatud 9.06.2014.
Joshua Bassett

Joshua Taylor Bassett (sündinud 22. detsembril 2000) on USA näitleja ja laulja. Joshua Bassett (2021) Crisis / Secret / Set Me Free (2021) Sad Songs in a Hotel Room (2022) Different (2022) https://www.allmusic.com/artist/joshua-bassett-mn0003887900/biography "Arhiivikoopia". Originaali arhiivikoopia seisuga 9. aprill 2023. Vaadatud 9. aprillil 2023.{{netiviide}}: CS1 hooldus: arhiivikoopia kasutusel pealkirjana (link) https://rateyourmusic.com/artist/joshua-bassett joshuatbassett.com Joshua Bassett - IMDb